
Da li je zabranjeno mesaru dati kurbanskog mesa?


* 
* 
* 
* 
* 
* 
* 

 
Da li je zabranjeno mesaru dati kurbanskog mesa?

Alija, radijallahu anhu, govorio je: “Vjerovjesnik, sallallahu alejhi ve sellem, naredio mi je da nadzirem klanje kurbana, i zabranio mi je da u ***[ime](https://pitajucene.com/search/ime/questions/ "Pretraži pitanja o imenima")*** klanja kurbana dajem kurbansko meso.”


Propisi u vezi s poglavljem


Prvo, Ibn Hadžer veli: ” .. .iz vanjskog značenja navedena dva predanja razumije se da čovjek ni u kojem slučaju mesaru ne treba dati mesa od zaklanog kurbana, i to je predanje zabilježio imam Muslim, ali njegovo ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** pobliže određuje predanje koje je (preko Šuajba b. Ishaka, a on od Ibn Džurejdža) zabilježio En-Nesai: ‘. ..i neka u ime klanja ne daje kurbanskog mesa ‘, a značenje je: neka mesaru ne daje meso kao nadoknadu za klanje kurbana.”


Drugo, kada je riječ o ovom pitanju, imam El-Begavi rekao je sljedeće: “U hadisu je dokaz da je ***[kurban](https://pitajucene.com/search/kurban/questions/ "Pretraži pitanja o kurbanu")*** dobro djelo učinjeno u ime Svevišnjeg Allaha, i zabranjeno je prodavati njegovo meso. Naime, ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, nije dopuštao da se mesaru da išta od mesa, jer mu zapravo daje kao nadoknadu za rad. Isti status ima i davanje mesa od akike. Dakle, zabranjeno je dati u ime nadoknade, ali nema problema u tome ako mesaru pokloni, i to je stav većine učenjaka.”


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


